Chin
Store norske leksikon,Geografi,Verdens geografi,Asia,Myanmars geografi
Chin er en delstat i nordvestlige Myanmar, som grenser mot Bangladesh og India. Delstaten har et areal på 36 109 kvadratkilometer med 478 801 innbyggere (2014). Administrasjonssenteret er Haka.
Chin er et fjellrikt område dominert av Rongklang (tidligere Chin Hills). Høyeste punkt er fjellet Khawnutum, 3094 meter over havet.Befolkningen bor i små og delvis isolerte landsbyer. De fleste er en del av folkegruppen chin, som hører til den tibeto-burmesiske språkgruppe og opprinnelig kommer fra Kina. Chin ble opprettet i 1949 som en delstat for chin-folket.Jordbruket, som i stor grad drives som svedjebruk, er den viktigste næringsveien. Det dyrkes korn, jordnøtter, bananer og annen frukt. Les mer i Store norske leksikon Myanmars geografi Myanmars historie Myanmars befolkning